Държавен вестник, бр. 66, 2009 г., стр. 27

БРОЙ  66 	
Д Ъ Р Ж А В Е Н  В Е С Т Н И К 	
СТР.  27  
1. получава от деловодствата на петчленните 
състави към двете колегии и от деловодствата 
на отделенията насрочените за открити засе­
дания дела и ги подрежда и съхранява според 
датите на съдебните заседания;
2. получава отложените дела от съдебните 
секретар-протоколисти срещу подпис и дата в 
срочната книга;
3. докладва на съдиите докладчици призов­
ките, върнати в цялост, както и постъпилите 
молби по насрочени дела;
4. прилага постъпилите по насрочените дела 
писмени становища, защити и други документи;
5. предоставя на съдиите и прокурорите 
поисканите за проучване дела след отбелязване 
в специална книга;
6. предоставя на страните и на процесуалните 
им представители насрочените дела за справки 
и проучване;
7. предава делата за предстоящите съдебни 
заседания на съдебните секретар-протоколисти;
8. отбелязва местонахождението на делото 
в неговата електронна папка;
9. предава изготвените съдебни удостове­
рения на страните или на процесуалните им 
представители;
10. издава незаверени преписи от съдебни 
актове, протоколи от съдебни заседания и 
приложени към делата книжа;
11. следи да не се правят бележки, знаци, 
зачертавания и подчертавания в книжата по 
делата и да не се изнасят делата от помеще­
нието за съхраняване;
12. отговаря за наличността на делата, както 
и за пълнотата на приложените към тях книжа;
13. изпълнява и други задължения по раз­
пореждане на председателя на съда.
Чл. 62. (1) В деловодствата на петчленните 
състави към двете колегии и в деловодствата 
на отделенията се водят на хартиен носител 
следните деловодни книги:
1. азбучен указател;
2. описна книга;
3. срочна книга за открити заседания;
4. срочна книга за закрити заседания;
5. докладна книга;
6. книга за веществените доказателства;
7. описна книга за административнонаказа­
телните преписки;
8. описна книга на жалбите за бавност;
9. разносна книга за предоставяне на дела, 
съдържащи класифицирана информация.
(2) Всяко деловодство води отделни дело­
водни книги по ал. 1, т. 1 – 5.
(3) Деловодствата на петчленните състави 
към двете колегии съвместно с деловодствата на 
отделенията към всяка от колегиите водят две 
описни книги за административнонаказателните 
преписки – за първа и за втора колегия на съда.
(4) Деловодствата на петчленните състави 
към двете колегии и на отделенията водят обща 
книга за веществените доказателства.
(5) Деловодствата на петчленните състави 
към двете колегии водят обща описна книга 
на жалбите за бавност.
(6) В деловодствата, в които се обработват 
дела, съдържащи класифицирана информация, 
се водят разносни книги за предоставяне на 
тези дела на съдиите от ВАС и прокурорите 
от Върховната административна прокуратура.
(7) За всяка календарна година се водят 
отделни деловодни книги.
Чл. 63. (1) Азбучният указател е подреден 
по азбучен ред по имената на подателите на 
жалби, протести, касационни жалби, касацион­
ни протести, частни жалби, частни протести, 
молби за отмяна, жалби за бавност, молби за 
налагане на санкции по АПК или други доку­
менти и книжа.
(2) Азбучният указател съдържа данни за 
номера на делото, датата на насрочването му, 
трите имена на подателя и неговия адрес.
Чл. 64. (1) Описната книга осигурява инфор­
мация за движението на делата от образуването 
им до предаването им в служба „Регистратура“ 
за експедиция или в служба „Архив“ за съх­
раняване.
(2) Описната книга съдържа следните данни:
1. номер на делото;
2. дата на образуване на делото;
3. номер на обжалвания акт и от кой орган 
постъпва;
4. номер и година на първоинстанционното 
дело и от кой съд постъпва;
5. предмет на делото;
6. жалбоподател;
7. ответник;
8. дата на обявяване на решението;
9. номер и дата на обявяването на съдеб­
ния акт;
10. резултата на делото – първа инстанция;
11. резултат на делото – втора инстанция;
12. съдия докладчик;
13. дата на изпращане на друга инстанция 
и подпис на деловодител;
14. дата на връщане от друга инстанция и 
подпис на деловодител;
15. продължителност на разглеждане на 
делата;
16. дата на връщане на делото и подпис на 
деловодителя.
Чл. 65. (1) Срочната книга за открити засе­
дания осигурява информация за насрочените 
за определена дата дела.
(2) Срочната книга за открити заседания 
съдържа следните данни:
1. номер по ред;
2. номер на делото и дата на образуване;
3. състав на съда;
4. докладчик;
5. прокурор;
6. секретар;
7. жалбоподател;
8. ответник;